కపిలవాయి దిలీప్ కుమార్

కపిలవాయి దిలీప్‌ కుమార్‌ తెలంగాణ రాష్ట్రానికి చెందిన ఉద్యమకారుడు, రాజకీయ నాయకుడు. ఆయన తెలంగాణ ఉద్యమంలో కీలకంగా పని చేసి నల్గొండ - ఖమ్మం - వరంగల్ పట్టభద్రుల నియోజకవర్గం నుండి రెండుసార్లు శాసనమండలి సభ్యుడిగా పని చేశాడు.

కపిలవాయి దిలీప్‌ కుమార్‌ 2009లో ఉద్యమ సమయంలో టిఆర్ఎస్ పార్టీ నుండి విడిపోయిన తర్వాత వి. ప్రకాశ్, బెల్లయ్య నాయక్‌తో కలిసి తెలంగాణ రాష్ట్ర సాధన కోసం 2009 జూన్ 18న హైదరాబాద్‌లోని హరిహర కళాభవన్‌ కాళోజీ ప్రాంగణంలో తెలంగాణ విమోచన సమితి (టీవీఎస్)ని ఏర్పాటు చేశారు.  ఆయన విమలక్క, గద్దర్‌ లాంటి వారితో కలిసి టీయుఎఫ్‌ను  ప్రారంభించి 2014 ఎన్నికల్లో అజిత్‌సింగ్‌ నేతృత్వంలోని టీఆర్ఎల్‌డీలో చేరాడు. 

కపిలవాయి దిలీప్‌ కుమార్‌ 2023 అక్టోబరు 27న ఢిల్లీలో కాంగ్రెస్ పార్టీ జాతీయ అధ్యక్షుడు మల్లికార్జున్ ఖర్గే సమక్షంలో కాంగ్రెస్‌ పార్టీలో చేరాడు. 

కపిలవాయి దిలీప్‌ కుమార్ కాంగ్రెస్ పార్టీకి 2025 ఏప్రిల్ 12న రాజీనామా చేసి కేంద్ర మంత్రి జయంత్ చౌదరి సమక్షంలో రాష్ట్రీయ లోక్‌దళ్‌ పార్టీలో చేరాడు. 

మూలాలు

వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ ఉద్యమకారులు
వర్గం:తెలంగాణ వ్యక్తులు
వర్గం:తెలంగాణ రాజకీయ నాయకులు
వర్గం:భారత జాతీయ కాంగ్రెస్ నాయకులు